Sent fredag kveld ble ytterligere én mann pågrepet i området Hjulsta i Stockholm. Det svenske politiets innsatsstyrke pågrep mannen, melder Expressen. Ifølge SVT mener politiet det er en forbindelse mellom denne mannen og den andre mannen som er siktet i saken.

Ved 20-tiden fredag opplyste kilder til Aftonbladet at en mann ble pågrepet i Märsta nord for byen. Mannen skal ha tilstått angrepet. Natt til lørdag opplyste svensk påtalemyndighet at mannen er siktet for ««terrorforbrytelser ved drap».

Klokken 17.45 gikk politiet ut med en etterlysning på en mann i grønn jakke.

Politiet bekreftet fredag kveld at fire personer ble drept og 15 skadd etter angrepet, melder Sveriges Radio.

Blant de 15 skadde skal det være to barn, hvorav ett er alvorlig skadd.

Politiet har beskrevet angrepet som et attentat.

Statsminister Stefan Löfven: Alt tyder på terrorhandling i Stockholm

Fredag ettermiddag rammet tragedien også Stockholm. En lastebil kjørte ned gågata Drottninggsgata i Stockholm sentrum, og smalt til slutt inn i butikken Åhlens City.

Klokken 14.53 ble politiet varslet om skadde personer, og litt over klokken 16 var tre personer bekreftet drept etter dødsferden.

Politiet jaktet etter angrepet på en person iførte en grønn jakke, hvite joggesko og en grå hettegenser.

LES OGSÅ: Dette vet vi om angrepet i Stockholm

ETTERLYST: Svensk politiet jakter nå denne mannen etter attentatet. Foto: Polisen.se / Polisen.se

Laster kart, vennligst vent... For å se dette innholdet, må du aktivere JavaScript i nettleseren din.

SVTs reporter på stedet fortalte kort tid etter attentatet at en politibil kjørte rundt i sentrale Stockholm og ropte «Varning för terrordåd».

–​ Alt tyder på terrorhandling i Stockholm, sa statsminister Stefan Löfven kort tid seinere.

Politiet kan foreløpig ikke bekrefte skuddveksling i sentrum, slik flere medier har omtalt.

Her kjører lastebilen inn i folkemengden i Stockholm Du trenger javascript for å se video.

– Stjålet lastebil

Etter at lastebilen kjørte inn på butikken fredag ettermiddag, ble det hørt et smell og en person med pistol ble observert.

Det veltet også røyk ut av vraket, men brannvesenet har slukket brannen.

Selskapet Spendrups, som eier lastebilen, opplyser at bilen er stjålet.

– Bilen har blitt stjålet i forbindelse med en restaurantlevering. Føreren holdt på å laste av da ble den stjålet, sier informasjonssjef Mårten Lyth til Aftonbladet.

Han forteller at en maskert mann hoppet opp i førersetet på lastebilen. Spendrups sjåfør prøvde å stoppe ham

Sentralstasjonen evakuert

Det har også kommet meldinger om en eksplosjon på et tog. Toget ble stanset og sentralstasjonen i Stockholm er nå evakuert.

Politiet oppfordrer nå folk om å ikke bevege seg i Gamla Stan, og holde seg inne.

Et vitne oppga rundt klokka 16 at det var skuddløsning ved T-banestasjonen på Fridhemsplan i Stockholm, noe politiet bekreftet overfor Expressen. Dette har politiet seinere dementert.

Folk rømmer i Stockholm Du trenger javascript for å se video.

– Skremmende

Bjørn Tore Grøtte, redaksjonssjef i P3, er i Stockholm. Han forteller om tung bevæpning i gatene.

– Folk fra militæret løper i gatene med automatvåpen. Folk er bedt om å holde seg unna Stockholm sentrum. Både store og små gråter i gatene, sier Grøtte som befinner seg ved politisperringene utenfor området.

Foto: Privat

Saken oppdateres.